Umjetnica ovjekovječila spasioce sa Nulte tačke
Njujorčanka Aggie Kenny je osam godina držala u ladici slike koje su sada izložene u Muzeju policije u New Yorku
Dvije nedjelje nakon terorističkih napada na Svjetski trgovinski centar u New Yorku, Nultu tačku posjetila je Aggie Kenny, po zanimanju sudski crtač. Tamo je tih tragičnih dana bila vrlo često - crtajući žene i muškarce koji su raščišćavali ruševine. Sada su njena umjetnička djela izložena u njujorškom Muzeju policije, u okviru izložbe nazvane Umjetnik kao Svjedok . Otvaranju izložbe Aggie Kenny u Muzeju policije u New Yorku su bili prisutni neki od najistaknutijih osoba iz lokalne politike. Došli su pogledati crteže i akvarele s prizorima s Nulte tačke koje je ova umjetnica napravila u mjesecima nakon terorističkih napada. Načelnik policije Raymond Kelly kaže: Ova je umjetnica suzdržana kad govori o svom radu. Sebe naziva 'umjetnicom koja dokumentira' i kaže da je tada otišla na Nultu tačku jer je željela biti svjedok onome što se tamo događalo nedugo nakon napada, i dodaje: Rezultat njenog rada slike su nevjerovatne nježnosti. Od početka marta do kraja maja 2002. godine, kad je čišćenje mjesta napada uglavnom okončano, Aggie Kenny posjećivala je Nultu tačku svakih nekoliko dana, uvijek s blokom za crtanje. Propusnicu je dobila od Armije spasa, kao 'umjetnica koja slikom bilježi povijest.' Često bi svraćala u šator gdje su se za vrijeme ručka odmarali vatrogasci I drugi radnici na ruševinama. Šator su nazvali 'Taj Mahal.' Na mnogim slikama, policajci, vatrogasci i radnici izgledaju fizički i emocionalno iscrpljeni. , govori Aggie Na jednoj slici , vatrogasci čekaju nosila s leševima dvojice kolega. Na jednoj drugoj se vidi iscrpljeni policajac, I ljudi kako raščišćavaju s grabljama iza njega... , kaže Kenny-jeva. Kad se u maju završilo s raščišćavanjem, Aggie nije javno pokazivala svoje slike i crteže. Oni su ostali nepoznati javnosti sve dok ih jedan njen prijatelj nije spomenuo Muzeju policije. Na otvaranju izložbe, policajcima i radnicima s Nulte tačke bilo je drago što su djela Aggie Kenny konačno izložena. U međuvremenu, Aggie Kenny se vratila svom uobičajenom poslu: ilustriranju onoga što se događa u njujorškim sudnicama, gdje je zabranjeno fotografiranje i snimanje. Aggie Kenny se nada da nikada više neće svjedočiti prizorima poput onih koje je vidjela 11 septembra 2001.